Diari Oficial de la Generalitat Valenciana


Sumari del DOGV 4001, del 17-05-2001 (2001/4337)

ORDRE de 30 de abril de 2001, de la Conselleria d'Economia, Hisenda i Ocupació, per la qual acorda l'afectació al domini públic de la Generalitat Valenciana, per a la protecció de la natura d'un immoble situat en el Parc Natural de la Marjal Pego– Oliva, en la partida Tanques de Bullent del terme municipal de Pego (Alacant).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4001

Data del DOGV
:   17-05-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/4337


Data del document
:   30-04-2001

Organisme emissor
:   Conselleria d'Economia, Hisenda i Ocupació

Tipus de document
:   Ordre

Descriptors 

:   * Pego
    * propietat immobiliària

ORDRE de 30 de abril de 2001, de la Conselleria d'Economia, Hisenda i Ocupació, per la qual acorda l'afectació al domini públic de la Generalitat Valenciana, per a la protecció de la natura d'un immoble situat en el Parc Natural de la Marjal Pego- Oliva, en la partida Tanques de Bullent del terme municipal de Pego (Alacant). [2001/4337]
  
Mitjançant escriptura de compravenda, atorgada davant el notari de València el Sr. Emilio Vicente Orts Calabuig, numero 1000 del seu protocol, el dia 3 d'abril de 2001, la Generalitat Valenciana va adquirir una finca rústica, situada en la partida Tanques de Bullent del terme municipal de Pego (Alacant), dins del límits del Parc Natural de la Marjal Pego- Oliva que consta en l'Inventari General de Béns i Drets de la Generalitat Valenciana amb el núm. A01/03/102/0028 com a bé patrimonial.
  
D'acord amb el que disposa l'article 62 de la Llei 3/1986, de 24 d'octubre, de Patrimoni de la Generalitat Valenciana, la Conselleria de Medi Ambient ha sol·licitat l'afectació de l'immoble assenyalat per a la preservació de les espècies biòtiques i abiòtiques de la zona humida, atesa la seua consideració com a zona especial de protecció per a les aus.
  
Per això i d'acord amb el que disposen els articles 61 i 63 del text legal esmentat
  
ORDENE
  
Primer
  
Afectar al domini públic de la Generalitat Valenciana, amb la finalitat de preservar les espècies biòtiques i abiòtiques del Parc Natural de la Marjal Pego-Oliva, dins del qual s'ubica l'immoble que es descriu a continuació i que consta el l'Inventari General de Béns i Drets de la Generalitat Valenciana amb el núm. A01/03/102/0028:
  
Finca rústica: Terra d'arrossar, situada en el terme municipal de Pego, partida Tanques de Bullent, de vint-i-quatre àrees i noranta-tres centiàrees. És la parcel·la 263 del polígon 6. Confronta: nord, hereus d'Antonio-Vicente González; sur, Genaro Sendra; est, gola i oest, camí de la partida. En tràmit d'inscripció, és la finca registral número 2.242, inscrita en el Registre de la Propietat de Pego al tom 75, llibre 27, foli 130, inscripció 8a.
  
Segon
  
L'immoble esmentat queda integrat en el domini públic de la Generalitat Valenciana i correspon a la Conselleria de Medi Ambient, l'exercici de les competències demanials sobre aquest, inclosa l'administració i conservació.
  
Tercer
  
Que la Conselleria de Medi Ambient designe un representant perquè concórrega amb el nomenat per la Direcció General de Patrimoni, per a formalitzar l'acta d'afectació corresponent.
  
València, 30 d'abril de 2001
  
El conseller d'Economia, Hisenda i Ocupació
  
VICENTE RAMBLA MOMPLET